open-index/open-wikipedia-markdown huggingface dataset:
Kraśniki maakond

**Kraśniki maakond** (poola *powiat kraśnicki*) on 2. järgu haldusüksus (maakond) Poolas Lublini vojevoodkonna edelaosas. Maakonna keskus asub Kraśniki linnas.

Kraśniki maakond moodustati 1474. aastal, kuid kaotati 1795. aastal. Lühiajaliselt eksisteeris Kraśniki maakond aastatel 1810–1815. Kraśniki maakond taastati 1842. aastal, kuid kaotati 1867. aastal. Kraśniki maakond taastati jälle 1918. aastal, kuid likvideeriti 1975. aastal. Kraśniki maakond taastati haldusreformi käigus 1. jaanuaril 1999.

## Haldusjaotus
Maakonnas on kolm linna: Annopol, Kraśnik ja Urzędów.

Kraśniki maakonnas on kaheksa valda:
*Annopoli vald
*Dzierzkowice vald
*Kraśniki vald
*Szastarka vald
*Zakrzóweki vald
*Trzydnik Duży vald
*Urzędówi vald
*Wilkołazi vald

## Viited
Janów Lubelski maakond

**Janów Lubelski maakond** (poola *powiat janowski*) on 2. järgu haldusüksus (maakond) Poolas Lublini vojevoodkonna edelaosas. Maakonna keskus asub Janów Lubelski linnas.

Janów Lubelski maakond moodustati 1866. aastal, kuid kaotati 1945. aastal. Teist korda moodustati Janów Lubelski maakond 1956. aastal ja likvideeriti 1975. aastal. Janów Lubelski maakond taastati haldusreformi käigus 1999. aastal.

## Haldusjaotus
Maakonnas on kaks linna: Janów Lubelski ja Modliborzyce.

Janów Lubelski maakonnas on seitse valda:
*Batorzi vald
*Chrzanów
*Dzwola vald
*Godziszówi vald
*Janów Lubelski vald
*Modliborzyce vald
*Potok Wielki vald

## Viited
Hrubieszówi maakond

**Hrubieszówi maakond** (poola *powiat hrubieszowski*) on 2. järgu haldusüksus (maakond) Poolas Lublini vojevoodkonna edelaosas. Piirneb idas Ukrainaga. Maakonna keskus asub Hrubieszówi linnas.

Ajalooline Hrubieszówi maakond loodi 1429. aastal. Praegune Hrubieszówi maakond moodustati haldusreformi käigus 1999. aastal.

Hrubieszówi maakonnas Zosini küla lähedal Lääne-Bugi jõel asub Poola kõige idapoolsem punkt.

## Haldusjaotus
Maakonna ainus linn on Hrubieszów.

Hrubieszówi maakonnas on seitse valda:
*Dołhobyczówi vald
*Horodło vald
*Hrubieszówi vald
*Mircze vald
*Trzeszczany vald
*Uchanie vald
*Werbkowice vald

## Viited
Chełmi maakond

**Chełmi maakond** (poola *powiat chełmski*) on 2. järgu haldusüksus (maakond) Poolas Lublini vojevoodkonna idaosas. Piirneb idas Ukrainaga. Maakonna keskus asub Chełmi linnas, mis maakonda ei kuulu.

Chełmi maakond moodustati 1809. aastal, kuid likvideeriti 1815. aastal. Maakond taastati 1867. aastal, ent likvideeriti 1975. aastal. Chełmi maakond loodi uuesti 1999. aastal.

## Haldusjaotus
Maakonnas on kolm linna: Rejowiec, Rejowiec Fabryczny ja Siedliszcze.

Chełmi maakonnas on 13 valda:
*Białopole vald
*Chełmi vald
*Dorohuski vald
*Dubienka vald
*Kamieńi vald
*Leśniowice vald
*Rejowieci vald
*Rejowiec Fabryczny vald
*Ruda-Huta vald
*Sawini vald
*Wierzbica vald
*Wojsławice vald
*Żmudźi vald

## Viited
Biłgoraj maakond

**Biłgoraj maakond** (poola *powiat biłgorajski*) on 2. järgu haldusüksus (maakond) Poolas Lublini vojevoodkonna lõunaosas. Maakonna keskus asub Biłgoraj linnas.

Biłgoraj maakond moodustati 1866. aastal. Biłgoraj maakond likvideeriti 1975. aastal, kuid taastati haldusreformi käigus 1999. aastal.

## Haldusjaotus
Maakonnas on viis linna: Biłgoraj, Frampol, Goraj, Józefów ja Tarnogród.

Biłgoraj maakonnas on 13 valda:
*Aleksandrówi vald
*Biłgoraj vald
*Biszcza vald
*Frampoli vald
*Goraj vald
*Józefówi vald
*Księżpoli vald
*Łukowa vald
*Obsza vald
*Potok Górny vald
*Tarnogródi vald
*Tereszpoli vald
*Turobini vald

## Viited
Viktor Horenko

**Viktor Horenko** on Ukraina sõjaväelane. 

## Sõjaväeteenistus
Ta oli 25. juulist 2022 kuni 3. novembrini 2023 Ukraina erioperatsioonijõudude ülem.

## Auastmed
* 2023 – kindralmajor

## Viited
Zooantroopia

**Zooantroopia** on psühholoogiline häire, mille puhul inimene usub, et on loom või on tal usk, et võib loomaks saada.

## Välislingid
*https://lemmikloom.delfi.ee/artikkel/120227657/video-kappab-ja-hirnub-noor-naine-otsustas-inimesest-hobuseks-saada
SCE E-piim

**SCE E-piim** on Eesti äriregistrisse kantud Euroopa äriühingu omandivormiga  mitmes Euroopa Liidu liikmesriigis (Eestis ja Lätis) tegutsevate  piimatootjate ühistu. Ettevõtte registreerimisaadress on Järva maakond, Järva vald, Järva-Jaani alev, Pikk tn 16.

1997. aastal ühinesid Eesti ettevõtted Järva Jaani Piimandusühistu ja Ühistu Haimre Piim ning moodustasid piimandusühistu Epiim TÜH, millega liitus Põltsamaa Piimaühistu 1998 ning 27. veebruaril 2020. aastal ühinesid Läti Jaunpilsi valla põllumajandusteenuste kooperatiiv „Piena celš“ ja piimandusühistu Epiim ning moodustasid *SCE Epiim*.

Ettevõtte tegevusaladeks on: piima töötlemine, piimatoodete ja juustu tootmine, jaemüük muudes spetsialiseerimata kauplustes
ja kaubavedu maanteel.

SCE E-piimale kuulub enamusosalus Eesti juustu- ja kohupiima ning muude  piimatoodete tootmisega tegelevast AS E-Piim Tootmisest, AS Dessert, OÜ Epiim Transport, OOO Epiim RUS Venemaal ja osalus biokompetentsikeskuses BioCC.

## Viited
Malagassi tuvi

**Malagassi tuvi** (*Nesoenas picturatus*) on Madagaskaril ja India ookeani saartel elutsev tuviliik perekonnast *[[Nesoenas]]*.

## Kirjeldus
Malagassi tuvi kasvab umbes 28 cm pikkuseks. Võrreldes Sahelis elava naeru-turteltuviga (*Streptopelia roseogrisea*) on ta veidi suurem, jässakama keha ja pikemate jalgadega, kuid lühema sabaga. Isas- ja emaslind näevad välja ühtmoodi.

Linnu õlad on punakaspruunid, selg tumepruun, kõht helepruun ja pea sinakashall. Kaela mõlemal küljel on pruuniträpsuline väli. Tiivad on tume-mattpruunid, saba alune valge. Noka tipp on sinakashall, nokatüvik purpurpunane, samuti ümbritseb punakaspruuni iirisega silma purpurne rõngas.

Malagassi tuvi elab Madagaskaril, Seišellidel, Komooridel, Mayotte'il, Réunionil ning Mauritiusel ja selle India ookeani väiksematel lähisaartel.

## Taksonoomia
Liigil on mitu alamliiki:
* *Nesoenas picturatus aldabrana* (Sclater, 1872)
* *Nesoenas picturatus comorensis* (Newton, 1877)
* *Nesoenas picturatus coppingeri* (Sharpe, 1884)
* *Nesoenas picturatus picturatus* (Temminck, 1813)
* *Nesoenas picturatus rostrata* (Bonaparte, 1855)
Ka Rodriguese saarel elanud endeemne *[[Nesoenas rodericanus]]* arvati algul malagassi tuvi alamliigiks, kuid tänapäeval vaadeldakse seda eraldi liigina.

Roosatuvi (*N. mayeri*) peetakse malagassi tuvile suguluselt lähedaseks liigiks.

## Kaitsestaatus
Oma perekonna liikidest peab IUCN malagassi tuvi kõige soodsamas seisundis olevaks, kuigi eri saartel on liigi populatsioonid erinevas olukorras.

## Viited
Texasdeutsch

**Texase saksa keel** (saksa keeles *Texasdeutsch*, inglise keeles *Texas German*) on rühm saksakeelseid murdeid, mida põhiliselt räägiti Ameerika Ühendriikides Texase osariigi piirkonnas Texas Hill Countrys.

19. sajandi keskel asusid sinna elama Euroopast ümberasununud saksa immigrandid. Osariik tunnustas saksa ja hispaania keeli samaväärsetena 1846. aastast Esimese maailmasõjani, mil ametlikult kaotati poolehoid nii saksa kultuurile kui hariduslikult mindi üle universaalsele inglise keelele Ameerika Ühendriikides.

Saksateksaslased (ehk *Deutschtexaner*) asutasid Texases sellised linnad nagu Bulverde, New Braunfels, Fredericksburg, Boerne ja Pflugerville ning võimuorganita linnamõõtu asulad Walburg ja Comfort.

1950. aastaiks oli murrete rühm hääbunud, seda kõnelesid vaid vanemaealised.

2016. aastal tehti koostöös dokumentaalprojekt “All Güt Things”.

Tänapäeval kõneletakse osariigis pigem standardiseeritud saksa keelt, mis on saabunud hilisemate immigratsioonilainetega.

## Vaata ka
**[[Pennsilfaanisch]]*
**[[Hutterisch]]*
Tom Lovell

**Tom Lovell** (5. veebruar 1909 New York – 29. juuni 1997 New Mexico osariik) oli Ameerika Ühendriikide tunnustatud illustreerija ja maalikunstnik. Ta kujundas triviaalkirjanduslike ajakirjade kaasi ja illustratsioone. Ameerika Ühendriikide edelaosa elu ja olustiku kujutamine jäi kunstiliselt tema põhiliseks žanriks. Ta lõi sealhulgas illustratsioone ajakirjale National Geographic ning maalis mitmeid ajaloolisi sündmusi, näiteks põlisameeriklaste suhtlust valgete asunike ja kaupmeestega.

Ta oli lapsena innukas lugeja ja kuigi ta ei saanud varakult kunstialast koolitust, külastas ta sageli loodusloomuuseumi New Yorgis. Teda vaimustasid põlisasukate esemed ja relvad. 1927. aastal gümnaasiumit lõpetades pidas ta kõne teemal: “Ameerika põlisasukate väärkohtlemine föderaalse valitsuse poolt”. Syracuse'i Ülikoolis õppis ta aastail 1927–1931. 1930. aastaist elas ta kunstnike kogukonnas New Rochelle'is. Teise maailmasõja ajal teenis ta kaks aastat aega Marine Corps Reserve'is, millele eelnes ja järgnes edukas karjäär kunstnikuna.

1972. aastal kolis ta perega Santa Fesse.

1974. aastal võeti ta vastu Ameerika Ühendriikide illustraatorite seltsi Society of Illustratorsi kuulsuste halli.

1997. aastal hukkus ta koos tütrega autoõnnetuses.

## Välislingid
The Kelpies

**The Kelpies** on 2013. aasta oktoobris skulptor Andy Scotti disaini järgi valminud kahte hobusepead kujutav metallstruktuuridega skulpturaalne teos, mille kõrgus on 30 meetrit.

Teos asub Suurbritannias Šotimaal Falkirki lähistel Grangemouthis The Helixi tehiskõrgendikul maantee M9 ääres. Nende tagant Carroni jõest algab 18. sajandi lõpus rajatud Forthi ja Clyde'i kanal, mille pikendus lähtub skulptuuri metalsete peade vahelt ning kulgeb paralleelselt umbes 650&nbsp;m kaugusel jõkke.

Sealsamas külastuskeskuses ja mujal maailmas leidub teosest vähendatud suuruses koopiaid (Kelpies Maquettes).

## Inspiratsioon
Iiri ja šoti folklooris on *[[kelpie (vetevaim)|kelpie]]* eelkõige hobusena kujutatud vetevaim (gaeli keeles *Each-Uisge*).

## Viited

## Vaata ka
*The Helix

## Välislingid
Gijs van Vaerenbergh

**Gijs van Vaerenbergh** on belglastest duo Pieterjan Gijs ja Arnout Van Vaerenbergh, kes kunstiliselt eksperimenteerivad maastikuarhitektuuriga. Nende tuntuim teos on 24. septembril 2011 valminud külakirikut kehastav puidust installatsioon “Reading Between the Lines”, mis asub Borglooni lähistel Limburgi provintsis. See peaks nende sõnul üksnes tekitama inimestele tõlgendusruumi.

Nad mõlemad sündisid Leuvenis aastal 1983.

## [[Installatsioonikunst|Installatsioonid]]
*“The Upside Dome” (2010)
*“Reading Between the Lines” (2011)
*“Framework” (2012)
*“Labyrinth” (2015)
*“Bridge” (2018)
*“Study for a Windmill” (2019)

## Välislingid
*www.gijsvanvaerenbergh.com
Pulss (muusika)

**Pulss** (inglise keeles *pulse*, saksa keeles *Grundschlag*) on muusikas löökide järgnevus.

Pulss võib olla regulaarne või mitteregulaarne.

Muusikas on vahel võimalik helivältuste mitmekesisusele vaatamata tajuda, et leidub keskne helivältus, ühikvältus, mille suhtes ülejäänud helivältused organiseeruvad. Arvatakse, et muusikas ühikvältuse tajumine on seotud inimese organismis toimuvate korduvate protsesside, nagu südame tuksumise või hingamisega.
Frank Hayes

**Frank Hayes** (1901 – 4. juuni 1923) oli iiri päritolu hobuste treener ja džoki, kes võitis 4. juunil 1923 New Yorgi osariigis Elmontis Belmont Parki hipodroomil  takistussõidu, hoolimata sellest, et ta suri enne võiduajamise lõppu infarkti.

## Surm
22-aastane Hayes polnud kunagi varem võiduajamist võitnud, kuna elukutselt polnud ta džoki, vaid hobuste treener ja tallimees. Hobune Sweet Kiss kuulus A.M. Fraylingile. Hayes suri võistluse viimases osas ja tema keha jäi sadulasse, kuni Sweet Kiss ületas finišijoone, tehes temast esimese ja seni ainsa džoki, kes on teadaolevalt surnuna võidusõidu võitnud.

## Pärast võistlust
Hayesi surm avastati alles siis, kui preili Frayling ja võistluse kohtunikud läksid teda kohe pärast võistlust õnnitlema. Oletati, et surmaga lõppenud südameinfarkt võis põhjustada Hayesi äärmuslikud pingutused kaalunõuete täitmisel, kuna ajaleht teatas, et ta oli väga lühikese aja jooksul palju kaalust alla võtnud 142 naela (64 kg) kuni 130 naela (59 kg).

Pärast Hayesi surma avastamist loobus Jockey Club kõigist edasistest võistlusjärgsetest formaalsustest ning tulemus kuulutati ilma kaalumiseta ametlikuks. Hayes maeti kolm päeva hiljem oma võidusõiduriietes New Yorgis Brooklynis asuva Holy Crossi kalmistule. Hobune ei võistelnud enam kunagi ja väidetavalt kandis Sweet Kiss ('magus suudlus') kogu ülejäänud elu hüüdnime "Surma magus suudlus".

## Viited
Suur Zimbabwe

**Suur Zimbabwe** on muistne linn tänapäeva Zimbabwes Masvingo asula lähistel. Tegemist on nähtavasti hilise rauaaja aegse kuningriigi pealinnaga, mille kohta on väga vähe teada. 

Linna ehitus algas 9. sajandil ja jätkus 15. sajandini, mil see maha jäeti. Kivist linn hõlmab 7,22 ruutkilomeetri suurust ala ning kuningriigi hiilgeajal võis seal olla 18 000 elanikku. Suure Zimbabwe varemed on maailmapärandina tunnustatud UNESCO maailmapärandi nimistus.

## Viited
Poolkuu

**Poolkuu** on nähtus, mille ajal on näha vaid pool Kuud. Sõltuvalt sellest, kas tegemist on kasvava või kahaneva kuu ajal aset leidva poolkuuga, jaotatakse poolkuu esinemised kaheks erinevaks kuu faasiks.

## Poolkuu (esimene veerand)
Esimese veerandi poolkuu on noorkuule järgnev poolkuu. Nimetatud kuu faas leiab aset siis, kui kuu kasvab. Kasvava kuu ajal on Kuust põhjapoolkeral näha vaid parem pool.

## Poolkuu (viimane veerand)
Viimase veerandi poolkuu on vanakuule eelnev poolkuu. See kuu faas leiab aset siis, kui kuu kahaneb. Kahaneva kuu ajal on Kuust põhjapoolkeral näha vaid vasak pool.
Võnnu uus kalmistu

**Võnnu uus kalmistu** asub Võnnu alevikus Kastre vallas Tartu maakonnas. Kalmistu on arvele võetud ajaloomälestisena .

## Viited

## Välislingid
*
Johannesburgi korterelamu tulekahju

31. augustil 2023, umbes kell 01:30 Lõuna-Aafrika aja järgi, süttis Lõuna-Aafrikas Johannesburgis ebaseaduslikult hõivatud, mahajäetud, riigile kuuluv hoone; 77 inimest hukkus ja 88 sai vigastada. See oli üks surmavamaid tulekahjusid Lõuna-Aafrika ajaloos.

## Viited
Ben Gardane

**Ben Gardane** (araabia keeles ‎بنقردان *Bin Guirdan*) on linn Tuneesias Médenine'i kubernerkonnas.

Ben Gardane asub Tuneesia idarannikul, 560 km Tunisest kagus. Linna geograafilised koordinaadid on .

Linnas elas 2014. aastal 79 912 inimest.

Ben Gardane on kaubanduskeskus ning sadamalinn. Tegeldakse muu hulgas oliiviõli tootmise ning kalandusega.

## Välislingid
Reinis Kaudzīte

**Reinis Kaudzīte** (sünninimi **Reinis Kaudze**; 12. mai 1839 Vecpiebalga kihelkond – 21. august 1920 Vecpiebalga vald) oli läti kirjanik ja kooliõpetaja. Ta oli esimese lätikeelse romaani Maamõõtjate ajad (*Mērnieku laiki*) kaasautor (koos venna Matīssiga).

Ta sündis aastal 1839 Vecpiebalga kihelkonnas. Algselt kandis ta koos vennaga isa perekonnanime Kaudze, kuid hiljem muutsid selle mõlemad vennad Kaudzīte'ks.

Ta ei käinud koolis, kuid alates 17. eluaastast valmistas ta vokke ja müüs neid turul. Aastal 1867 sai temast "Kalna Kaibēni" kihelkonnakoolimaja juhataja ja õpetaja, ta õpetas geograafiat ja usuõpetust. Ta kaitses mitmes artiklis läti põllumeeste õigusi ja läti keelt, astus vastu saksa pastorite kalduvusele kiita läti rahvast nende "loomulike juhtide eest", polemiseeris pastor Theodor Doebneriga.

Jean-Jacques Rousseau mõjul kirjutas ta umbes 900 aforismi. Ta kirjutas õpikud "Piiblilood rahvakoolidele", "Vaimne koolisõber", "Geograafia rahvakoolidele". 1880. aastatel austati ja armastati teda tema kõrval – temast sai oma koguduse vanem.

Aastal 1879 ilmus koos venna Matīs Kaudzītega kirjutatud romaan Maamõõtjate ajad ("Mērnieku laiki"), mis on esimene realistlik lätikeelne romaan.

Aastal 1880 ostis ta "Kalna Kaibēni". Aastast 1904 elas ta erinevates paikades - Riias, Siguldas, Cēsises jne, aastast 1913 Saulkrastis, kus ostis väikese maja ja elas viimased eluaastad oma majahoidja Karlina Damrozi juures. Aastal 1920 naasis ta oma venna Matīse "Kalna Kaibēni" juurde, kus ta sama aasta 21. augustil suri.
Rodriguese dront

**Rodriguese dront** (*Pezophaps solitaria*) oli Madagaskarist idas paiknevat Rodriguese saart asustanud endeemne lennuvõimetu lind, perekonna *Pezophaps* ainus liik. Rodriguese dront kuulus tuvilaste sugukonda ja koos Mauritiuse saarel elanud dodoga paigutati alamsugukonda *Raphinae*. Liigi lähim elus olev sugulasliik on Nicobari saartel elav lakktuvi (*Caloenas nicobarica*).

## Kirjeldus
Rodriguese dront kasvas umbes luige suuruseks. Ta oli dodoga sarnane, kuid pikem ja saledam. Linnul oli pikk kael ja pikad jalad, kergelt konksus noka tüvikul oli must vööt kahe iseloomuliku kühmuga. Kolju oli väike ja pealt lame, tiivad lühikesed ja saba väike ning ümar.

Liigil esines märgatav sooline dimorfism – emaslindudest märgatavalt suuremad isaslinnud võisid olla 90 cm kõrged ja 28 kg raskused, emased 70 cm ja 17 kg. Linnu sulestik oli hall ja pruun ning emaslind oli isasest kahvatum, sageli kahe heledama mügaraga pugu piirkonnas. Pesas oli üksainud muna, mida isas- ja emaslind haudusid kordamööda. Lind toitus viljadest ja seemnetest, seedimise hõlbustamiseks neelas ta kivikesi. Liiki iseloomustas tugev territoriaalsus, tiibadel asuvaid suuri luukühmusid kasutati isendite vahelistes võitlustes.

## Ajaloost
Esimese täpsema kirjelduse linnu kohta andis François Leguat, aastail 1691–1693 Rodriguese saarele maha jäetud prantsuse hugenottide rühma juht. Lindu küttisid nii inimesed kui ka saarele asustatud uued loomad ning 18. sajandi lõpuks oli liik välja surnud. Leguat' kirjeldus, mõned joonistused ja veel üksikud kaasaegsed tekstid oli ainus info liigi kohta, millest laiemalt midagi ei teatud, kuni 1786. aastal leiti ühest koopast mõned subfossiilsed luud; sellest ajast alates on leide olnud tuhandeid.

Rodriguese dront on ainus väljasurnud lind üldse, kelle järgi on nimetatud tähtkuju. Tema järgi nimetas prantsuse astronoom Pierre Charles Le Monnier 1776. aastal Hüdra sabas asuva tähekogumi *[[Turdus Solitarius]]*; 19. aastal asendati see nimetusega *Noctua*, kuid kumbki nimi ei läinud tähtkujunimena kasutusse.

## Viited

## Välislingid
*  F. Leguat. Voyages et Avantures de François Leguat & de ses Compagnons, en Deux Isles Desertes des Indes Orientales. 1708,  Amsterdam: Jean Louis de Lorme. p. 77. (Francois Leguat' kirjeldus, tõlge inglise keelde)
* Rodrigues solitaire. - Prehistoric Fauna
* R. Habib. Remembering The Rodrigues Solitaire. - Avibirds.com, 03.02.2021
Lakktuvi (perekond)

**Lakktuvi** (*Caloenas*) on lindude perekond tuvilaste (*Columbidae*) sugukonnas. Ainus tänapäeval elav liik on Kagu-Aasias ja Okeaanias elav lakktuvi (*C. nicobarica*).

Perekonna nimetus on tuletatud vanakreekakeelsetest sõnadest *kalos* 'ilus' ja *oenas* 'tuvi'.

## Liigid
Lisaks lakktuvile (*Caloenas nicobarica*) on teada üks või kaks väljasurnud liiki sellest perekonnast. Suur-lakktuvi (*Caloenas canacorum*) oli suurekasvuline liik, kes elas Uus-Kaledoonial ja Tongal ning kes on kirjeldatud subfossiilide järgi; tõenäoliselt suri ta küttimise tagajärjel välja saarte varaste asukate ajal umbes 2500 aastat tagasi.

Teine liik *Caloenas maculata*, kellest on üks päritolumärketa eksemplar Liverpooli Muuseumis, on lakktuviga veidi sarnane, eriti kaelasulgede poolest ja ornitoloogid paigutavad ta enamasti samuti lakktuvi perekonda, kuid leidub ka eriarvamusi.
    
* Lakktuvi (*Caloenas nicobarica*) Linnaeus, 1758
* † *[[Caloenas maculata]]* Gmelin, 1789
* † Suur-lakktuvi (*Caloenas canacorum*) Balouet & Olson, 1989

## Viited
Dmõtro Deljatõtskõi

**Dmõtro Deljatõtskõi** (*Дмитро Євгенович Делятицький*; sündinud 14. augustil 1976 Habarovskis) on Ukraina sõjaväelane, Ukraina merejalaväe ülem, kindralmajor.

## Teenistuskäik
2018–2023 oli ta Ukraina merejalaväe ülema asetäitja ning aastal 2023 Odessa Sõjaväeakadeemia ülem.  Veebruaris 2024 määrati ta Ukraina relvajõudude juhtkonna ulatusliku muutuse ajal Ukraina relvajõudude merejalaväe ülemaks.

## Autasud
* 2022 – Bohdan Hmelnõtskõi ordeni I järk  
* 2014 – Danõlo Halõtskõi orden

## Auastmed
* 2021 – brigaadikindral
* 2023 – kindralmajor

## Viited
Matīss Kaudzīte

**Matīss Kaudzīte** (sünninimi Matīss Kaudze; 18. august 1848 Vecpiebalga kihelkond – 8. november 1926 Vecpiebalga vald) oli läti kirjanik ja kooliõpetaja. Ta oli esimese lätikeelse romaani "Maamõõtjate ajad" (*Mērnieku laiki*) kaasautor (koos venna Reinisega).

Ta sündis aastal 1848 Vecpiebalga kihelkonnas. Algselt kandis ta koos vennaga isa perekonnanime Kaudze, kuid hiljem muutsid selle mõlemad vennad Kaudzīte'ks. Ta õppis Vecpiebalga kihelkonnakoolis. Aastal 1868 ilmus tema esimene kirjutis ajalehes Mājas Viesis. Ta sooritas koduõpetaja eksamid, aastast 1868 oli ta õpetaja Vecpiebalga Kalna Kaibēni kihelkonnakoolis. Aastast 1868 oli ta Riia Läti Seltsi liige ja oli selles tegev kogu elu. Ta töötas ka Vecpiebalga laulu (hiljem heategevus) seltsis, osales aktiivselt kohalikus kultuurielus ja teatrietendustel.

1870. aastatel kirjutas ta mitu väikest näidendit, avaldas mitmeid luulekogusid, sealhulgas rahva seas väga populaarseks saanud luuletuse "Tautas mīlestība" (1879), mitu kirjanduskriitikat, raamatu vennastekogudusest. Aastal 1879 ilmus koos venna Reinis Kaudzītega kirjutatud romaan "Maamõõtjate ajad" ("Mērnieku laiki"), mis on esimene realistlik lätikeelne romaan. Aastal 1911 etendati seda esimest korda teatris. Ta koostas ka antoloogiaid ja õpikuid. 1880. aastatel ilmus ajalehtedes tema vennaga koos kirjutatud reisikirjeldusi Saksamaa, Austria, Šveitsi, Itaalia, Prantsusmaa ja teiste Euroopa riikide kohta.

Ta läks 1911. aastal pensionile, elas venna ostetud majas Kalna Kaibēnis, põgenes aastal 1915 Venemaale, naasis 1917 Lätti.

Aastal 1929 asutati Kalna Kaibēnis muuseum – esimene memoriaalmuuseum Lätis.

## Välislingid
* Biograafia letonika.lv (läti keeles)
Lakktuvi

**Lakktuvi** (*Caloenas nicobarica*) on tuvilaste sugukonda kuuluv linnuliik. Ta oma perekonna ainus retsentne liik. 

Lakktuvi kehapikkus on umbes 40 cm. Tema pea on hallikas, samuti kaela ülaosa. Saba on väga lühike ja valge. Ülejäänud sulestik on metallroheline. Jalad on tuhmpunased. Emased on isastest veidi väiksemad ning nende keha alapool on pruunikam.

Lakktuvi pesitsusala hõlmab Andamanide ja Nicobaride saared Indias, Mergui saared Birmas, Tai edelaosa rannikusaared, Lääne-Malaisia, Lõuna-Kambodža ja -Vietnami ning paljud Kagu-Aasia saared Sumatrast Saalomoni Saarteni. Belau saarel elab alamliik *C. n. pelewensis *.

Lakktuvi liigub saarelt saarele parves. Ta veedab öö tavaliselt rannikuäärsetel laidudel, kus ei esine kiskjaid, ja päeva aladel, kus on parem kättesaadavus toidule, sh inimasustuse lähedal. Ta toitub peamiselt taimede seemnetest, viljadest ja pungadest. Lakktuvi pesitseb rannikulähedal tihedas metsas, sageli suures koloonias. Pesa rajab puu otsa. Korraga muneb ühe kahvatult sinise varjundiga valge muna. Haudeperiood kestab 30 päeva, hauvad mõlemad vanemad. Linnupojad saavad lennuvõimeliseks 70–80 päevaga.

Lakktuvid kuuluvad üleküttimise, elupaikade hävimise ja suureneva vaenlaste arvu tõttu ohulähedaste liikide sekka.

## Viited
Rustem Umjerov

**Rustem Umjerov** (ukraina keeles Рустем Енверович Умєров, krimmitatari keeles *Rustem Enver oğlu Umerov*; sündinud 19. aprillil 1982 Bulunguris) on krimmitatarlasest Ukraina ettevõtja, poliitik ja riigiametnik, alates 18. juulist 2025 Ukraina Rahvusliku Julgeoleku ja Kaitse Nõukogu sekretär. 6. septembrist 2023 kuni 16. juulini 2025 oli ta Ukraina kaitseminister ning eelnevalt 2022. aasta sügisest Ukraina Riigivarade fondi juht.

## Elukäik
Umjerov sündis 19. aprillil 1982 Usbekistanis Bulunguris (tänapäevase Samarqandi vilajeti territooriumil) Aluštast pärit krimmitatarlaste järeltulijana.

2019. aastal valiti Umjerov Ülemraada liikmeks parteituna erakonna Holos nimekirjas. Parlamendiliikmena osales ta ka Euroopa Nõukogu Parlamentaarse Assamblee tegevuses. 2022. aasta 7. septembril nimetati Umjerov Riigivarade fondi juhiks.

Umjerov on krimmitatarlaste Kurultai liige ja tegutsenud Mustafa Džemiljevi nõunikuna.

3. septembril 2023 teatas Ukraina president Volodõmõr Zelenskõi plaanist esitada Umjerov kaitseministri kandidaadiks. Ülemraada kinnitas Umjerovi ametisse 6. septembril ja seega vahetas Umjerov selles ametis välja Oleksi Reznikovi.

16. juulil 2025 tagandati ametist Denõss Šmõhali valitsus ning selle käigus vabastati kaitseministri ametist ka Umjerov. 18. juulil 2025 nimetas president Zelenskõi ta Ukraina Rahvusliku Julgeoleku ja Kaitse Nõukogu sekretäriks.

## Tunnustus
* 2021 orden Teenete eest, 3. järk

## Viited
Rodrigues

**Rodriguese saar** on Mauritiusele kuuluv saar India ookeanis. See paikneb Mauritiuse saarest 580 km idas. Saare pindala on 109 km2, pealinn Port Mathurin. Saare ametlik keel on prantsuse keel, suhtluskeel prantsuse keelel baseeruv kreoolkeel *[[rodriguais]]*. Saar kuulub Maskareenide saarestikku. Rodriguesel elab üle 40 000 elaniku, enamik neist Aafrika päritolu, lisaks Euroopa ja tamili päritolu vähemus.

## Loodus
Saar on vulkaanilise päritoluga ning seda ümbritseb igast küljest lai, korallrifiga piiratud laguun. Kõrgeim punkt Mont Limon on 398 meetrit merepinnast. Kliima on karmim kui Mauritiusel: suved on kuumemad (29–33 °C), talved külmemad ja tsüklonid nende hooajal tugevamad. Ilma iseloomustab võrreldes Mauritiusega suurem kuivus, esineb pikki vihmasadudeta perioode.

Rodriguesel elas algselt palju ainult saarele iseloomulikke endeemliike, kuid alates 17. sajandist on selle elustikku hävitanud inimesed ja sissetoodud loomad. Välja surnud liikide hulka kuuluvad lennuvõimetu tuvilane rodriguese dront (*Pezophaps solitaria*), rodriguese sinituvi (*Alectroenas payandeei*), rodriguese metsruik (*Aphanapteryx leguati*), tuvi *[[Nesoenas rodericanus]]*, rodriguese kuldnokk (*Necropsar rodericanus*), rodriguese ööhaigur (*Nycticorax megacephalus*), rodriguese pruunpapagoi (*Necropsittacus rodricanus*) ja rodriguese kaeluspapagoi (*Psittacula exsul*). Endeemne nahkhiir *[[Pteropus rodricensis]]* on Rahvusvahelise Looduskaitseliidu punases nimestikus väljasuremisohus liikide kategoorias, kaks endeemset linnuliiki rodriguese kangurlind (*Foudia flavicans*) ja maskareeni roolind (*Acrocephalus rodericanus*) on ohulähedased liigid. Ohustatud taimeliigid saarel on koldpuuliik *[[Zanthoxylum paniculatum]]*, tarasarik *[[Polyscias rodriguesiana]]*, *[[Badula balfouriana]]* ja *[[Gouania leguatii]]*.

Selleks, et säilitada metsi, on Grande Montagne, Anse Quitor koos François Leguat'-nimelise hiidkilpkonnade kaitsealaga ja lähedal asuvad väikesaared Île aux Cocos ja Île aux Sables muudetud 1983. aastast looduskaitsealadeks.

## Viited
Raphinae

***Raphinae*** (varem peetud omaette sugukonnaks *Raphidae*), on India ookeanis Maskareenidel elanud kahte endeemset, nüüdseks välja surnud linnuliiki dodo ja rodriguese dronti ühendav tuvilaste (*Columbidae*) sugukonna alamsugukond.

## Taksonoomia
Alamsugukonda kuulub kaks monotüüpset (üheainsa liigiga) perekonda:
* † *Raphus* Brisson, 1760
** † dodo ehk dront, *Raphus cucullatus* (Linnaeus, 1758)
* † *Pezophaps* Strickland, 1848
** † rodriguese dront, *Pezophaps solitaria* (Gmelin, 1789)

## Ajaloost
Esimene teadlane, kes märkas nende 17.–18. sajandil väljasurnud liikide sugulust tuvidega, oli taani zooloog Johannes Theodor Reinhardt. Tema tähelepanekuid toetasid briti ornitoloog Hugh Edwin Strickland ja võrdlev anatoom Alexander Gordon Melville, kes avaldasid 19. sajandi keskel töö "The Dodo and Its Kindred (1848)".

37 tuviliigi, dodo ja rodriguese drondi DNA järjestuste uurimise tulemusena 21. sajandil tehti kindlaks, kus *Raphinae* alamsugukond teiste tuvilaste perekondade suhtes paikneb. *Raphinae* liigid ei osutunud DNA järjestuste alusel evolutsiooniliselt kõige primitiivsemateks, vaid nende lähimaks sugulaseks osutus Nicobaril ja mujal Kagu-Aasia saartel elav lakktuvi perekond, läheduselt järgmisteks kroontuvi ja hammastuvi perekond. Seda asetust näitab 2002. aastal avaldatud kladogramm:

19. sajandil paigutati, lähtudes 17. sajandi kujutistest, dodo perekonda ekslikult ka réunioni iibis, tänaseks väljasurnud liik, kes kuulub tegelikult perekonda *Threskiornis* (vana nimetus *Raphus solitarius*, tänapäeval *Threskiornis solitarius*).

## Viited
Kraad (alkohol)

Euroopa Parlamendi ja nõukogu määruse (EL) nr 1169/2011, 25. oktoober 2011 , milles käsitletakse toidualase teabe esitamist tarbijatele XII lisa kohaselt üle 1,2 % mahuprotsendiga jookide etanoolisisaldus esitatakse ainult kuni ühe kümnendkoha täpsusega. Sellele järgneb sümbol „**% vol**” (mahuprotsent) ning sellele võib eelneda sõna „alkohol” või lühend „alk” või „alc” .
Mihhail Anikušin

**Mihhail Konstantinovitš Anikušin** (vene keeles Михаил Константинович Аникушин; 2. oktoober (vkj 19. september) 1917 Moskva – 18. mai 1997 Peterburi) oli Nõukogude Liidu ja Venemaa skulptor.

## Teoseid
* Aleksandr Puškini mälestusmärk Peterburis Kunstide väljakul (1957)
* Lenini monument Peterburis Moskva väljakul (1970)
* Aleksandr Puškini mälestusmärk Taškendis (1974)
* Lenini monument Turus (1977)
* Aleksandr Puškini mälestusmärk Narvas (1999)


Памятник чекистам - panoramio.jpg|Mälestusmärk NKVD 10. osakonnale (1947), Volgograd
Russia 2997B (4128432969).jpg|Monument Leningradi kaitsjatele (1975), Peterburi
Могила Героя Социалистического Труда Петра Куприянова.JPG|Pjotr Kuprijanovi hauamonument, Bogoslovskoje kalmistu, Peterburi
Kollane köök Dnipros

**"Kollane köök Dnipros"** (ukraina keeles *Жовта кухня у Дніпрі*) on Jan Dobronossovi 2023. aasta foto 2023. aasta Dnipro korterelamule õhurünnakus hävinud korteri köögist. Korter oli samas rünnakus hukkunud poksitreeneri Mõhhailo Korenovskõi perekonna kodu. Fotot jagati veebis laialdaselt 2023. aasta jaanuaris.

## Taust
Olga ja Mõhhailo Korenovskõi ning nende kaks tütart elasid Ukrainas Dnipro 9-korruselises elamukvartalis. Mõhhailo (ukraina keeles Михайло Кореновський) oli Dnipropetrovski oblasti poksitreener.

## Kirjeldus ja ringlus
"Kollane köök Dnipros" on droonipilt, mille tegi Jan Dobronossov 15. jaanuaril 2023. Pildil on Korenovskõi pere köök ja keskel laud, mille peal on kauss puuviljadega.

Dobronossov pildistas kööki esmalt ilma droonita, kuid naasis pärast tööpäeva ülevaatamist asukohta, et teha droonifoto. Pildil on jäädvustatud 2023. aasta Dnipro elumaja õhurünnakust põhjustatud hävingud, mis tabasid saatuslikult perekond Korenovskõite kööki. 2023. aasta jaanuaris jagati pilti veebis laialdaselt. Ukraina armee teatas, et löök anti Kh-22 Vene raketi abil.

Mõhhailo Korenovskõi suri rünnakus, Olga ja nende tütred olid sel ajal väljas jalutamas ja jäid ellu.

## Kriitiline vastuvõtt
Pildid tekitasid sotsiaalmeedia kasutajates mõtisklusi. Ukraina parlamendi liige Zoja Jaroš kirjutas fotot kommenteerides: "Siin tegid inimesed süüa, pidasid köögivestlusi, tähistasid pühi, naersid, vaidlesid... Need on haavad Ukraina kehal. Haavad meie kodudel." Wall Street Journal kirjeldas kööki kui "Vene julmuse sümbolit."

Euroopa Komisjoni president Ursula von der Leyen kommenteeris: "Venemaa terrori värskeim sümbol on kollane köök."

## Viited
Munakooresinine

**Munakooresinine** (inglise keeles *Robin egg blue*, ka *eggshell blue*) on üks sinakasrohelisi värvitoone, Ameerika punarind-rästa (*Turdus migratorius*) muna koore värvus. Toon sarnaneb Ostwaldi värvisüsteemi jääsinisega.

Värvinimetus on kasutusel peamiselt ingliskeelses ruumis ja esimest korda on seda seal kasutatud 1873. aastal.

Nimetust "munakooresinine" on eesti keeles kasutatud näiteks Annie Sloani kriidivärvide seeria ühe tooni värvuse kirjeldamiseks.

## Pildid

American Robin Eggs in Nest.jpg|Punarind-rästa munad


## Variatsioonid
Pantone värvitoon 14-4809 *Eggshell Blue* on tuhmjas helesinine  , Pantone Smart 15-5416X *Robin's Egg Blue* on lõunameresinisega sarnanev erk hele sinakasroheline  , sama toon esineb ka nime all 15-5416 *Florida Keys*.

ISCC-NBS-i värvide tähistamise süsteemi värvisõnaraamatu "Color: Universal Language and Dictionary of Names" järgi võivad munakooreroheline ja munakooresinine (*Eggshell Green*, *Eggshell Blue*) mõlemad olla kas kahvaturoheline   või hele sinakasroheline  , *Robin Egg* väga hele sinakasroheline , *Robin's Egg Blue* kahvaturoheline , hele sinakasroheline  või hele rohekassinine  .

Veebivärv *Pale Robin Egg Blue* on hele sinakasroheline  , *Robin's Egg Blue* erk sinakasroheline mitmes variandis.

## Viited
Staabiseersant

**Staabiseersant** (*Staff sergeant*) on mitmes riigis kasutatav allohvitseri auaste. 

## Vaata ka
* Staabiveebel
Lenini monument Turus

**Lenini monument** oli Vladimir Lenini mälestusmärk Soomes Turus. Monumendi autor oli skulptor Mihhail Anikušin. Kuju kinkis Leningrad oma sõsarlinnale Turule 1977. aastal ning see avati Leningradi päeval, 13. novembril 1977.

Turu linn otsustas 26. aprillil 2022, et monument ja mälestustahvel eemaldatakse ning viiakse linna muuseumiteenuste lattu. Linnapea Minna Arve sõnul ei ole "büst iseenesest kellelegi ohuks", vaid "esindab tänapäeval inimkonna ajaloo ebademokraatlikku ja traagilist faasi, mis ei ole ideoloogiliselt kooskõlas Turu linna väärtusbaasiga". 

## Viited
Airat Ichmouratov

**Airat Rafailovich Ichmouratov** (, tatari kirillitsa : Айрат Рафаил улы Ишмурат,) sündinud 28. juunil 1973) on Volga tatari päritolu vene / kanada helilooja, dirigent ja Klezmer klarnetimängija.  

Ta oli Longueuili sümfooniaorkestri resident ja helilooja (2018–2021), Montrealis asuva klezmeri rühma Kleztory klarnetist ja kutsutud professor Lavali ülikooli Quebecis, Kanadas. 

Ichmouratov on abielus vioolamängija ja viiuldaja Elvira Misbakhovaga ning neil on kaks tütart. 

## Viited

## Välislingid

* Koduleht
* Kleztory klezmeri rühm
* Kanada muusikakeskus
Punarind-rästas

**Punarind-rästas** (*Turdus migratorius*) on laululind rästaslaste sugukonnast, levinud peaaegu kogu Põhja-Ameerika mandril, esinemissageduselt võrreldav musträstaga Euroopas; pesitseb sageli asulates. Linnu nimetus viitab tumeoranžile värvusele kõhupoolel, mis sarnaneb Euroopa punarinna värvusega.

## Kirjeldus
Punarind-rästa kehapikkus on ligikaudu 25 cm ja kaal umbes 77 g, seega on ta Ameerika suurim rästas. Kehakujult sarnaneb ta Euroopa musträstaga.

Hundsulestikus on isaslind tumehalli kuni tumepruuni ülaküljega. Pea on mustja värvusega, mille taustal eristuvad silmast ülal- ja allpool kaks valget poolkaart. Silma ees paikneb osaline valge silmatriip. Nokk on kollane. Põsk ja kurgualune on valge peenikeste mustade pikitriipudega. Alakülg on põhiliselt tumeoranž kuni punakaspruun, saba alune valkjas. Välimiste sabasulgede tipud on valged. Emaslind on värvunud mõnevõrra kahvatumalt.

Noorlinnud sarnanevad täiskasvanutega, kuid on alaküljel tumedate ja ülaküljel heledate laikudega. ka nende pea on heledama värvusega, puhta valkja kurgualusega ja hajusa valkjasbeeži silma- ja habetriibuga.

## Taksonoomia
Punarind-rästal on seitse alamliiki. Kõige enam eristub nende hulgas Baja California Suri osariigis elav *Turdus migratorius confinis*, kelle alapool on kahvatut hallikaspruuni värvi.

## Ökoloogia
Punarind-rästas toitub aastaajati erinevalt. Suvel moodustavad toidust põhiosa selgrootud, eriti mardikate vastsed, vihmaussid ja röövikud. Sügisel ja talvel on marjad ja muud viljad oluline osa tema toidust. Osa populatsioone on paigalinnud, teised rändavad talvel suurte rühmadena lõunasse või mägedes madalamatesse piirkondadesse.

Lind on aktiivne enamasti päeval ja moodustab ööseks suuri parvesid. Ta on üks varajasemaid munejaid, hakates pesitsema kohe pärast pesitsusalale jõudmist talve lõppedes. Pesa on ehitatud pikkadest rohukõrtest, okstest, paberist ja sulgedest, määritud poriga ja pehmendatud seestpoolt pehmema rohuga ja muu pehme materjaliga. Punarind-rästas on üks varasemaid lauljaid koidikul. Laul koosneb mitmest lühemast ühikust, mida kordab mitu korda.

Täiskasvanud punarind-rästaid ohustavad enim kodukassid; teised tema arvukust mõjutavad kiskjad on kullilised ja maod.

## Pildid

File:American robin squeaking (30126).jpg|Punarind-rästas hoiatushüüul
File:American Robin in Nest1.jpg|Emaslind haudumas
Robin's Nest - Charlotte NC.jpg|Pesa vastkoorunud tibu ja kahe koorumata munaga
File:Turdus migratorius MWNH 1784.JPG|Munad Museum Wiesbadeni kogus
File:Robin eggs flying in 3 weeks - by Volkan Yuksel.jpg|Pesa kolme nädala jooksul munemisest poegade pesast lahkumiseni
File:Robin chick 2 Galawebdesign.jpg|Pesast lahkunud tibu
File:Merle d'Amérique, juvénile ( Turdus migratorius).jpg|Punarind-rästa noorlind, Quebec
File:American Robin Nest.jpg|Asulas elumaja külge tehtud pesa


## Muud
Punarind-rästas on Wisconsini osariigi sümbollind.

Punarind-rästa muna värvus on ingliskeelses ruumis andnud värvinimetuse "eggshell blue" või "Robin's egg blue", mis on kasutusel alates 19. sajandist. Eesti keeles on selle vasteks "munakooresinine".

## Viited
Novi pazar

**Novi pazar** on linn Bulgaaria kirdeosas Šumeni piirkonnas.

1883. aastal sai linnaõigused.

## Viited

## Välislingid
* Novi pazari koduleht
Oktoober 2023

**Oktoober 2023**, kroonika.

2023. aasta oktoober algas pühapäeval ja lõppes 31 ööpäeva hiljem teisipäeval.

## [[5. oktoober]]
* Raketirünnak Hrozale

## [[7. oktoober]]
* 2023. aasta Herāti maavärinad
* Algas 2023. aasta Iisraeli-Ḩamāsi sõda.
** Ligikaudu 2500 Hamasi terroristi korraldasid kooskõlastatud rünnakud Iisraeli eelpostidele ja asundustele, põletades maju, tappes sadu tsiviilisikuid ja röövides veel sadu Gazasse. Nad viisid läbi Re'imi muusikafestivali veresauna, Be'eri veresauna, Nahal Ozi veresauna, Kfar Aza veresauna, Nir Ozi veresauna, Netiv HaAsara veresauna, Holiti veresauna, Yakhini veresauna, Ein HaShlosha veresauna, Nirimi veresauna, Kissufimi veresauna ja Nir Yitzhaki veresauna.
**Terroriorganisatsioon saatis välja üle 5000 raketi. 
**Iisrael vastas sõjaseisukorra väljakuulutamisega.

## [[8. oktoober]]
*Balticconnectori lõhkumine oktoobris 2023: Soome ja Eesti vaheline gaasijuhe Balticconnector sai Soome meedia teatel nädalavahetusel kannatada ning esialgsete hinnangute kohaselt kulub selle töökorda saamiseks mitu kuud. Kannatada sai ka üks sidekaabel. Öösel langes rõhk ja süsteemihaldurid sulgesid gaasivoo. 
*2023. aasta Baieri parlamendivalimised
*2022. aasta Alam-Saksi parlamendivalimised

## [[15. oktoober]]
* Poolas toimusid parlamendivalimised.

## [[16. oktoober]]
*2023. aasta terrorirünnak Brüsselis

## [[17. oktoober]]
*Al-Ahlī haigla plahvatus

## [[25. oktoober]]
*2023. aasta 25. oktoobri tulistamine Lewistonis

## [[27. oktoober]]
*Volnovahha veresaun

## Viited

## Välislingid
* "Oktoober oli maailmas erakordselt soe, välja arvatud Eestis ja Põhjamaades" Eesti Ekspress, 8. november 2023
Melnik

**Melnik** võib olla:

* Melnik (Bulgaaria), linn Bulgaarias
* Melnik (viinapuu), viinapuusort
* Melnik (perekonnanimi)

## Vaata ka
* Mělník
Dulovo

**Dulovo** on mitme koha nimi.

* Dulovo (Bulgaaria), linn Bulgaarias
* Dulovo (Slovakkia), vald Slovakkias
* Dulovo (Ukraina), küla Ukrainas
Réunioni iibis

**Réunioni iibis** (*Threskiornis solitarius*) on India ookeanis Réunioni saarel elanud endeemne, juba 18. sajandi alguses välja surnud iibiseliik. Esimesed subfossiilid leiti 1974. aastal ja liik kirjeldati 1987. aastal. Réunioni iibise lähimaks sugulasliigiks peetakse Madagaskari valgesilm-iibist, pühaiibist ja kaelusiibist. 17. ja 18. sajandi rändurite teadete järgi Réunionil elanud valgest linnust, kes vaevalt lendas ja eelistas üksindust, oletati, et lind on drondi sugulane, "valge dodo" või "réunioni dront".

## Väljasuremine

Arvatakse, et kui Réunionile saabusid asunikud, tõrjuti réunioni iibis mäetippude metsadesse. Sisse toodud võõrliigid nagu kassid, sead ja rotid tapsid kindlasti osa linde ja nende järelkasvu; oma panuse andis üleküttimine, sest palju kaasaegseid teateid kõneleb lindude tapmisest söögiks. 1625. aastast pärineb John Tattoni kirjeldus sellest, kui taltsas on see lind ja kui lihtne on teda küttida, samuti kütitud iibiste suurest hulgast.

:*"Seal on metslinde väikeseid ja suuri, rikkalikult tuvisid, suuri papagoisid ja nendetaolisi, ja kalkuni suurune suur lind, väga rammus, ja nii lühikeste tiibadega, et nad ei saa lennata, valget värvi ja tasase loomuga: ja nii olid kõik linnud, muretud ega kartnud laske. Meie mehed lõid neid maha keppide ja kividega. Kümme meest võisid küttida linde nii palju, et neid jätkus neljakümnele päevaks."*

Viimane Réunioni "drondi" nimetamine pärineb Jean Feuilley'lt aastast 1708, osutades, et ilmselt on liik millalgi sajandivahetusel välja surnud. 1820. aastatel päris Prantsuse meresõitja Louis de Freycinet ühelt vanalt orjalt drontide kohta ning sai tollelt vastuse, et see lind elas Saint-Josephi kandis siis, kui tema isa oli veel laps. See võis olla umbes sajand varem, kuid aruanne ei pruukinud olla usaldusväärne. Anthony Cheke ja Julian Hume on arvanud, et metsistunud kassid hävitasid iibise populatsiooni esmalt saare madalamatel aladel ja seejärel liikusid alles jäänud lindude järel kõrgemale sisemaale, kus võis olla Réunioni iibise viimane pelgupaik; kus nad ja nende pesad olid vähemalt sissetoodud sigadele kättesaamatud. Liik arvatakse olevat välja surnud umbes aastate 1710–1715 paiku.

## Viited
Kukuryki

**Kukuryki** (ukraina keeles Кукуріки) on küla Poolas Lublini vojevoodkonnas Biała Podlaska maakonnas Terespoli vallas. Kukuryki asub Valgevene piiri ääres, Lõuna-Bugist lõuna pool, Terespolist 5 km põhjaloodes ja Biała Podlaskast ligikaudu 31 km idas.

Kukurykit läbib maantee DK68. Külas asub piiriületuspunkt.

## Viited
Siobhan Fahey

**Siobhan Maire Fahey** (sündinud 10. septembril 1958 Meathi krahvkonnas Iirimaal) on iiri laulja. Ta on tuntud eelkõige ansamblitest Bananarama (1981–1988) ja Shakespears Sister (1988–1996). Tema ja Marcella Levyga koos laulud muusikapalast “Stay” sai Ühendkuningriigi edetabelites 1992. aasta esikohahitt.

## Noorus
Ta vanemad pärinesid Tipperary krahvkonnast. Fahley isa Joseph astus Briti armeesse, kui ta kolm tütart olid veel lapseealised. Koos ema Heleniga kolisid lapsed siis Suurbritanniasse ja edasi Saksamaale ning tagasi Inglismaale. 16-aastaselt lahkus ta kodust Hertfordshire'i krahvkonnas ning suundus lähedal asuvasse pealinna Londonisse, kus suhestus 1970. aastatel linnale omase punk-skeenega, New Romanticutega ja Blitz Kidsidega.

Tuntust kogudes alustas ta moeajakirjanduse õppimist London College of Fashionis, mille järgnes karjäär muusikuna. Tema samanimeline õde Maire kehastas pearolli Dexys Midnight Runnersi muusikavideos “Come On Eileen” (1982).

## Isiklikku
Tal on varem olnud suhtes põhjaiiri trummari Jim Reillyga ja šoti laulja Bobby Bluebelliga. The Bluebellsiga kahasse kirjutas Fahey hitina edetabelites esikoha saavutanud muusikapala “Young At Heart” (1983).

1987. aastal abiellus ta Eurythmicsist tuntud Dave Stewartiga, nad lahutasid abielu 9 aastat hiljem. Nende lapsed on vennad Samuel (1987) ja Django James (1991), kes 2010. aastal asutasid kahekesi *[[indie rock]]* ansambli Nightmare and the Cat.

## Vaata ka
*Marcella Detroit

## Välislingid
Marcella Detroit

**Marcella Detroit** (kodanikunimega **Marcella Levy**, sündinud 21. juunil 1952 Detroitis Michigani osariigis) on Ameerika Ühendriikide kitarrist, laulja ja laulukirjutaja.

Ta on üks 1977. aastal kirjutatud laulu "Lay Down Sally" kaasautoreid; laul sai Eric Claptoni esituses hitiks.

1982. aastal debüteeris ta endanimelise stuudioalbumiga "Marcella".

1988. aastal lõid Briti saartel nad Siobhan Faheyga koos ansambli Shakespears Sister. Briti edetabelite esikümnesse jõudsid nende esimesed stuudioalbumid "Sacred Heart" (1989) ja "Hormonally Yours" (1992).

1992. aasta jaanuaris avaldatud hitt "Stay" püsis Ühendkuningriigi edetabelites esikohal 8 nädalat järjest. Mais järgnes muusikapala "I Don't Care", mis pälvis 7. koha ja püsis edetabelites 11 nädalat. Oktoobris järgnenud "Hello (Turn Your Radio On)" pälvis 14. koha ja püsis edetabelites 6 nädalat.

1993. aastal lahkus ta lahkhelide tõttu ansamblist ning alustas soolokarjääri, järgmisel aastal jõudis ta edetabelitesse hitiga "I Believe".

2002. aastal asutas ta ansambli Marcy Levy Band.

2010. aasta ITV meelelahutussaatesarjas "Popstar to Operastar" jõudis ta kolmandale kohale.

## Isiklikku
Marcella Levy on juut, kelle juured ulatuvad Lätti ja Poolasse.

Ta on abielus briti muusiku Lance Astoniga. Neil on poeg Maxwell (sündinud 1991).

## Vaata ka
* Siobhan Fahey

## Viited

## Välislingid
Viktorija Amelina

**Viktorija Jurijivna Amelina** (ukraina keeles Вікторія Юріївна Амеліна, neiupõlvenimega **Viktorija Šalamai**; 1. jaanuar 1986 Lviv – 1. juuli 2023 Dnipro) oli ukraina kirjanik. Temalt ilmus kaks romaani ja lasteraamat. 

Ta oli Euroopa Liidu kirjandusauhinna finalist.

Ta sai vigastada 2023. aasta 27. juuni raketirünnakus Kramatorskile ja suri vigastuste tõttu 1. juulil haiglas.
Antti Lindtman

**Antti Ilmari Lindtman** (sündinud 11. augustil 1982 Vantaas) on Soome poliitik (Soome Sotsiaaldemokraatlik Partei).

Antti Lindtman lõpetas gümnaasiumi 2002. aastal. 2002–2003 töötas ta betooniauto juhina. 2003–2007 töötas ta Soome Ametiühingute Keskliidus projektisekretärina ja 2007–2011 noorsoosekretärina. Alates 2009. aastast on ta Vantaa linnavolikogu esimees. 2011. aastal valiti ta Eduskunna liikmeks. 2012–2017 oli ta Soome Sotsiaaldemokraatliku Partei aseesimees. Alates 23. aprillist 2015 on ta sotsiaaldemokraatide parlamendifraktsiooni esimees. 2016. aastal omandas ta töö kõrvalt Helsingi Ülikoolis riigiteaduste kandidaadi kraadi.

1. septembril 2023 valis Soome Sotsiaaldemokraatlik Partei Antti Lindtmani erakonna uueks esimeheks.

## Viited
Anatoli Sass

**Anatoli Sass** (vene keeles *Анатолий Фомич Сасс*; 22. detsember 1935 Moskva – 31. august 2023 Moskva) oli Nõukogude Liidu sõudja.

Sass võitis 1968. aasta suveolümpiamängudel Méxicos paarisaerulisel kahepaadil koos Aleksandr Timošininiga kuldmedali.

## Välislingid
*
Jonglei osariik

**Jonglei osariik** (inglise Jonglei State, araabia *جونقلي* *Junqali*) on 1. järgu haldusüksus (osariik) Lõuna-Sudaanis. Piirneb idas Etioopiaga.

Osariigis on 9 maakonda: Bor, Akobo, Ayod, Uror, Duk, Nyirol, Pigi, Twic East ja Fangak.

Peamised rahvused on dinkad ja nuerid.

2015. aastal eraldati osariigist Boma osariik, mis 2020. aastal kaotati ja moodustati Pibori erihalduspiirkond.
Aleksandr Timošinin

**Aleksandr Timošinin** (vene keeles *Александр Иванович Тимошинин*; 20. mai 1948 Moskva – 26. november 2021) oli Nõukogude Liidu sõudja.

Timošinin võitis koos Anatoli Sassiga paarisaerulisel kahepaadil 1968. aasta suveolümpiamängudel Méxicos kuldmedali ja Gennadi Koršikoviga 1972. aasta suveolümpiamängudel Münchenis samuti kuldmedali.

## Viited

## Välislingid
* 
* Venemaa leinab kahekordset olümpiavõitjat, Delfi sport, 26.11.2021
Melnik (Bulgaaria)

**Melnik** (bulgaaria keeles Мелник) on linn Bulgaarias Blagoevgradi piirkonnas Sandanski vallas. Melnik asub Pirini mäestiku edelanõlval, Kreeka piirist 14 km kaugusel, Blagoevgradist ligikaudu 59 km lõunas.

Melnik on Bulgaaria kõige väiksema elanike arvuga linn.

1964. aastal kuulutati Melnik linn-muuseumiks ja arhitaktuurikaitsealaks.

## Viited
Bor (Lõuna-Sudaan)

**Bor** on linn Lõuna-Sudaanis, Jonglei osariigi halduskeskus. Asub Valge Niiluse idakaldal.

Linn on saanud nime linnas ja selle ümbruses elava dinkade hulka kuuluva bori hõimu järgi.

Mais 1983 sai Boris toimunud mässust alguse teine Sudaani kodusõda. 1991. aastal toimus linnas veresaun, milles Riek Machari juhitud mässuliste rühmituse SPLA-Nasir ja rühmituse Nuer White Army liikmed tapsid umbes 2000 rahulikku elanikku.

## Välislingid
Vinapuu

**Vinapuu** (*Dysoxylum*) on puu- ja põõsakujuliste õistaimede perekond meelialiste (*Meliaceae*) sugukonnast.

Perekonnas arvatakse olevat umbes 80 liiki. Vinapuuliikide looduslik leviala on Uus-Guinea, Ida- ja Põhja-Austraalia, Uus-Kaledoonia, Fidži, Kagu-Aasia ja Lõuna-Hiina, Hindustani poolsaar, Filipiinid, Taiwan, Vaikse ookeani lääneosa saared kuni Karoliinide, Uus-Meremaa ja Niueni.

Perekonna nimi *Dysoxylum* on tuletatud vanakreekakeelsetest sõnadest *dys* 'halb' (ebameeldivale lõhnale viitav) ja *xylon* 'puu'.

## Viited
Jan Wienese

**Henri Jan Wienese** (sündinud 4. juunil 1942 Amsterdamis) on endine Hollandi sõudja.

Jan Wienese võitis 1968. aasta suveolümpiamängudel Méxicos meeste ühepaadil kuldmedali.

1966. aastal Bledis toimunud sõudmise maailmameistrivõistlustel võitis ta ühepaadil hõbemedali.

Ta on prantsuse endise elukutselise korvpalluri Tony Parkeri vanaonu (vanaema vend).

## Välislingid
*